text: [{"text_idx": "#000004", "text": "V\u00f8kur biografkonsert vi\u00f0 H\u00f8gni Lisberg"}, {"text_idx": "#000005", "text": "Nordisk Film bo\u00f0ar i\u0301 si\u0301num ti\u0301\u00f0indaskrivi\u00f0 um biografkonsertirnar vi\u00f0 H\u00f8gna Lisberg fra\u0301, at biografh\u00f8li eru sera v\u00e6legna\u00f0i til to\u0301nleika framf\u00f8rslur, a\u0301 konsertini i\u0301 Metropol biografinum i\u0301 Keypmannahavn fingu a\u0301sko\u00f0ararnir sjo\u0301n fyri s\u00f8gn."}, {"text_idx": "#000006", "text": "H\u00f8gni Lisberg sp\u00e6ldi i\u0301 ty\u0301skv\u00f8ldi\u00f0 fyrstu av trimum biografkonsertum i\u0301 Danmark. Konsertin i\u0301 Keypmannahavn var sera v\u00e6leydna\u00f0. H\u00f8gni og bo\u0301lkur hansara eru vi\u00f0 ti\u0301\u00f0ini vor\u00f0nir sera v\u00e6l samansp\u00e6ldir, og hetta merkti konsertina. Hon var\u00f0 flott avgreidd."}, {"text_idx": "#000007", "text": "Ta\u00f0 tyktist annars eitt sindur l\u00f8gi\u00f0 at skula inn i\u0301 biografmyrkri\u00f0 i\u0301 go\u0301\u00f0ve\u00f0rinum i\u0301 Keypmannahavn ty\u0301skv\u00f8ldi\u00f0. Ho\u0301ast klokkan var sjey um kv\u00f8ldi\u00f0 vi\u0301sti hitama\u0301larin a\u0301 Ra\u0301\u00f0hu\u0301spla\u0301ssinum 10 hitastig, og so\u0301lin skein fra\u0301 einum bla\u0301um himli. Her var meira upplagt at fara ein gongutu\u0301r eftir Stroynum, enn at fara ni\u00f0ur i\u0301 kjallaran a\u0301 Ra\u030adhusarkaden a\u0301 konsert. Men ni\u00f0ri i\u0301 salinum vi\u0301sti l\u00f8tan seg at gerast ein av teimum heilt go\u0301\u00f0u."}, {"text_idx": "#000008", "text": "Skra\u0301in hja\u0301 H\u00f8gna er nu\u0301 vor\u00f0in so umfatandi, at hann kann velja og vraka hv\u00f8rji l\u00f8g hann sp\u00e6lir. Hetta gevur m\u00f8guleikar fyri valum og fra\u0301valum, i\u00f0 kunnu vera heppin ella o\u0301heppin. Sja\u0301lvandi eru l\u00f8g, i\u00f0 ein kundi sakna, serliga n\u00f8kur av betru l\u00f8gunum a\u0301 fyrstu fl\u00f8guni hja\u0301 H\u00f8gna, i\u00f0 heilt var tikin av skra\u0301nni. Men ta\u00f0 kemst ikki uttanum, at a\u0301 hesi konsertini virka\u00f0u eingi l\u00f8g, sum veikar l\u00f8tur. Eisini var skra\u0301in a\u0301 onkran ha\u0301tt samanhangandi og einsta\u0301tta a\u0301 tann go\u0301\u00f0a ma\u0301tan. Ho\u0301ast konsertin var umlei\u00f0 ein ti\u0301ma, so kendist l\u00f8tan alt ov stutt. Undirhaldi\u00f0 var stutt sagt so framu\u0301r gott. Fra\u0301 fyrstu l\u00f8tuni vi\u00f0 kontri og hilla-di-hey kenda Just Dig til si\u0301\u00f0stu to\u0301narnar av Dylan klassikaranum All Along The Watchtower, i\u00f0 var eykalagi\u00f0 hetta kv\u00f8ldi\u00f0."}, {"text_idx": "#000010", "text": "Afturvi\u00f0 framsf\u00f8rsluni vo\u0301ru filmsbrot og ymiskur grafikkur sy\u0301ndu a\u0301 l\u00f8riftinum, hetta rigga\u00f0i sera v\u00e6l. Serliga stuttligt var at si\u0301ggja ymisku grafisku improvisatio\u0301nirnar yvir fyrra fl\u00f8guhu\u0301san til Morning Dew. Eg havi onganti\u0301\u00f0 veri\u00f0 fjeppari av hesum hu\u0301sa, men a\u0301 biografkonsertini fekk hann ny\u0301ggja og djypri meining."}, {"text_idx": "#000011", "text": "Samanumtiki\u00f0 taldist hetta millum t\u00e6r heilt go\u0301\u00f0u konsertirnar hja\u0301 H\u00f8gna og bo\u0301lki hansara. Men karmarnir lyftu konsertina enn longur upp. To\u0301 kann eg ikki lata vera vi\u00f0 at fy\u0301last at ljo\u0301\u00f0inum, serliga fyrstu l\u00f8tuna var bassurin dekan ov har\u00f0ur og trupult var at hoyra tann eina gittarin, ta\u00f0 skiltist, at hetta var orsaka\u00f0 av t\u00f8kniligum trupulleikum vi\u00f0 ju\u0301st hesum gittara, men hetta batna\u00f0i eftir eini l\u00f8tu, ta\u0301 ljo\u0301\u00f0ma\u00f0urin vi\u00f0 skynsemi fekk arbeitt rundanum um trupulleikan. Eitt sum ikki batna\u00f0i var tann evindaliga stemmingin av gittaranum. H\u00f8gni Lisberg hevur uttan iva t\u00f8rv a\u0301 einum ny\u0301ggjum gittara, ti\u0301 millum hv\u00f8rt lag gekk ein l\u00f8ta, har H\u00f8gni stemma\u00f0i gittarin. Hetta var stutt sagt irriterandi."}, {"text_idx": "#000013", "text": "Ta\u00f0 er okkurt so deiliga sjarmerandi bygdasligt vi\u00f0 to\u0301nleikinum hja\u0301 H\u00f8gna, hetta kom veruliga til sjo\u0301ndar a\u0301 konsertini, og eg fekk a\u0301 onkran ha\u0301tt nakrar Bruce Springsteen kenslur av at sita og hoyra bo\u0301lkin. Serliga kom hetta sjarmerandi bygdasliga til sjo\u0301ndar i\u0301 lagnum Desert, har allir to\u0301nleikararnir reistust fra\u0301 si\u0301num ljo\u0301\u00f0f\u00f8rum og sungu og sp\u00e6ldu i\u0301 flokki fremst a\u0301 pallinum, millum anna\u00f0 vi\u00f0 Brandi Jacobsen standandi og bukandi a\u0301 eina trummu vi\u00f0 kustum. Herlig l\u00f8ta."}]